ઉત્તમ અને સારુ શારીરિક સ્વાથ્ય મેળવવું એ દરેક વ્યક્તિનું ધ્યેય હોવું જોઇએ. આ પુસ્તકમાં આપવામાં આવેલી તમામ કસરતો તે માટે ઉપયોગી છે. એટલું જ નહિ પણ વિવિધ રમત ગમત માટે શરીરને સુસ્થિતિમાં રાખવા માટે એટલે કે, વ્યક્તિમાં બળ વિસ્ફોટશક્તિ, સહનશક્તિ, નમનીયતા, ચપળતા તથા સમતોલન શક્તિ વિકસાવવા માટે પણ તે ખૂબ જ ઉપયોગી છે. કસરતોની શરૂઆત સહેલી તથા શ્રમવાળી કસરતોથી કરી ધીમે ધીમે શ્રમની માત્રા વધારતા જઇ વધારે શ્રમકારક કસરતો તરફ જવું જોઇએ જે તે રમત માટેના કન્ડિશનીંગ માટે દર્શાવેલી કસરતો અટકયા વિના સળંગ કરાવવી જોઇએ. એટલું જ નહિ પણ આ કસરતોમાં થતી ગતિને અનુલક્ષીને તાલ તથા લય સચવાય તે પણ જોવું જોઇએ.( પ્રહલાદ એમ પટેલ અને દક્ષાબહેન બી. દેસાઇ, શારીરિક શિક્ષણ સાધન કૌશલ્ય કલા, (અમદાવાદ: ધવલ પ્રકાશન, નારણપુરા, 2000).